
A V I Z

asupra proiectului de Lege privind înfiinţarea comunei Cozmeni, judeţul Harghita.

Cu adresa nr.629/2000 din 8 ianuarie 2001, înregistrată sub nr.30 din  8 ianuarie 2001,  Comisia juridică, de disciplină şi imunităţi, a fost sesizată spre dezbatere în avizare cu proiectul de Lege privind înfiinţarea comunei Cozmeni, judeţul  Harghita .



Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a dezbătut proiectul de lege, menţionat mai sus, în şedinţa din 15 octombrie 2001.



Membrii comisiei au examinat  proiectul de lege adoptat de Senat, expunerea de motive, avizul favorabil al Consiliului Legislativ nr.1164/16 octombrie 2000, precum şi celelalte documente anexate la această iniţiativă legislativă. 



În urma dezbaterilor, s-a hotărât cu majoritate de voturi, avizarea favorabilă a proiectului de lege în forma adoptată de Senat la 14 noiembrie 2000. 


În raport de obiectul şi conţinutul său, proiectul de lege face parte din categoria legilor organice.

                  PREŞEDINTE,                                   SECRETAR,

    dr. Ionel Olteanu                           Carmen Dumitriu

consilier

Diaconu  Dumitra

